కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
భారత్ ఎఫెక్ట్.. 30ఏళ్ల తర్వాత ఆసీస్ ‘ఫాలో ఆన్’..!
మెల్‌బోర్న్ వేదికగా ఇటీవల ముగిసిన మూడో టెస్టులోనే భారత్‌కి ఫాలోఆన్ ఆడించే అవకాశం లభించింది. కానీ.. నిరాకరించిన కోహ్లీ.. భారత్ రెండో ఇన్నింగ్స్‌కే మొగ్గు చూపాడు. అయితే.. తాజాగా సిడ్నీ టెస్టులో వాతావరణం ప్రతికూలంగా కనిపిస్తోంది.
Samayam Telugu | Updated:
Jan 6, 2019, 12:06PM IST
భారత్ ఎఫెక్ట్.. 30ఏళ్ల తర్వాత ఆసీస్ ‘ఫాలో ఆన్’..!
ఆస్ట్రేలియా జట్టుకి దాని సొంతగడ్డపైనే భారత్ చుక్కలు చూపిస్తోంది. ఇప్పటికే ఆ గడ్డపై తొలిసారి టెస్టు సిరీస్‌ కైవసం చేసుకునేందుకు బాటలు వేసుకున్న టీమిండియా.. 30 ఏళ్ల తర్వాత కంగారూల్ని వారి స్వదేశంలోనే ఫాలో‌ఆన్ ఆడిస్తోంది.
Visit Site
Recommended byColombia
సిడ్నీ వేదికగా జరుగుతున్న నాలుగో టెస్టు మ్యాచ్‌లో.. నాలుగోరోజైన ఆదివారం ఓవర్‌నైట్ స్కోరు 236/6తో తొలి ఇన్నింగ్స్‌‌ని ఆస్ట్రేలియా జట్టు.. కుల్దీప్ యాదవ్ (5/99) ధాటికి 300 పరుగులకే కుప్పకూలిపోయింది. దీంతో.. భారత్‌కి 322 పరుగుల భారీ ఆధిక్యం లభించడంతో ఆస్ట్రేలియా‌ని ఫాలో‌ఆన్ ఆడించాలని కెప్టెన్ విరాట్ కోహ్లీ నిర్ణయించాడు. 1988 తర్వాత సొంతగడ్డపై ఆస్ట్రేలియా జట్టు ఫాలో‌ఆన్ ఆడటం ఇదే తొలిసారి.
మెల్‌బోర్న్ వేదికగా ఇటీవల ముగిసిన మూడో టెస్టులోనే భారత్‌కి ఫాలోఆన్ ఆడించే అవకాశం లభించింది. కానీ.. నిరాకరించిన కోహ్లీ.. భారత్ రెండో ఇన్నింగ్స్‌కే మొగ్గు చూపాడు. అయితే.. తాజాగా సిడ్నీ టెస్టులో వాతావరణం ప్రతికూలంగా కనిపిస్తోంది. నిన్న ఒక గంటపాటు బ్యాడ్‌లైట్ కారణంగా మ్యాచ్ సమయం వృథాకాగా.. ఈరోజు వర్షంతో మూడు గంటలు ఆలస్యంగా ఆట ప్రారంభమైంది. దీంతో.. మ్యాచ్ డ్రా అయ్యే అవకాశాలే ఎక్కువగా కనిపిస్తున్నాయి. ఒకవేళ ఈ మ్యాచ్ డ్రాగా ముగిసినా.. భారత్ 2-1తో సిరీస్ చేజిక్కించుకోనుంది.
శుక్రవారం చతేశ్వర్ పుజారా (193: 373 బంతుల్లో 22x4), రిషబ్ పంత్ (159 నాటౌట్: 189 బంతుల్లో 15x4, 1x6) శతకాలు బాదడంతో తొలి ఇన్నింగ్స్‌ని భారత్ 622/7తో డిక్లేర్ చేసిన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.